–На жаль, чытанне вучняў абмяжоўваецца ў асноўным праграмнымі творамі. Прычыны гэтага былі мною ўжо названы. А “лепшым сябрам” сённяшніх школьнікаў з’яўляецца інтэрнэт. Адтуль яны чэрпаюць інфармацыю аб падзеях у грамадстве, там адшукваюць неабходны матэрыял па вучэбных прадметах. Вучні не ўяўляюць сабе жыцця без сацыяльных сетак, дзе і адбываюцца асноўныя зносіны. І, відаць, нам па-трэбна ўлічваць гэтыя абставіны. Нядрэнна было б, каб і мясцовыя бібліятэкі крочылі ў нагу з часам і адкрывалі свае сайты ў інтэрнэце, старонкі ў сацыяльных сетках, форумы, дзе можна было б прапаноўваць кнігі для чытання і абмяркоўваць іх, як гэта робіцца з фільмамі. І калі сайтаў, дзе можна прагледзець фільм і пакінуць каментарыі, безліч, то якасных кніжных сайтаў не так ужо і многа.